Document ID: /fineweb-2-swissfilter-quality_10-filterrobots/filtered/00103.jsonl.gz/16

Ελβετία: Σκληραίνουν τα μέτρα απέναντι στους ανεμβολίαστους
Η ελβετική κυβέρνηση πρότεινε σήμερα μια ολόκληρη σειρά περιορισμών για τους ανεμβολίαστους απέναντι στον πολλαπλασιασμό των κρουσμάτων Covid-19, μια επιδημιολογική κατάσταση που χαρακτηρίζεται “πολύ κρίσιμη” και με “δυσμενή” εξέλιξη.
Όπως προβλέπεται στη λειτουργία της Συνομοσπονδίας, αυτά τα μέτρα τίθενται σε διαβούλευση έως τις 14 Δεκεμβρίου στα καντόνια και τους ενδιαφερομένους κύκλους.
Το ομοσπονδιακό Συμβούλιο (κυβέρνηση) έβαλε δυο επιλογές.
Η πρώτη προβλέπει, για τους εσωτερικούς χώρους, την υιοθέτηση του λεγόμενου κανόνα “2G” (στα γερμανικά “geimpft oder genesen”, ή πρόσβαση μόνο στους εμβολιασμένους ή αποθεραπευμένους) με την υποχρέωση να φορούν μάσκα και να καταναλώνουν καθήμενοι.
Η πρόσβαση στους πολιτιστικούς χώρους, τις αθλητικές εγκαταστάσεις και τις αίθουσες ψυχαγωγίας καθώς και στις εκδηλώσεις θα επιτρέπεται μόνο στους εμβολιασμένους ή αποθεραπευμένους.
Ένα αρνητικό τεστ θα είναι επίσης απαραίτητο (κανόνας των 2G+) όταν δεν είναι δυνατό οι πολίτες να φορούν μάσκα ή να καταναλώνουν καθήμενοι, όπως στις ντισκοτέκ, τα μπαρ και για ορισμένες δραστηριότητες ψυχαγωγίας.
Η δεύτερη εναλλακτική προβλέπει το κλείσιμο των χώρων όπου δεν είναι δυνατή η χρήση μάσκας.
Στις δυο περιπτώσεις, τα βασικά μέτρα ενισχύονται με την υποχρεωτική τηλεργασία, τον περιορισμό των ιδιωτικών συναντήσεων για παράδειγμα, και την εισαγωγή εκ νέου της διδασκαλίας από απόσταση στα πανεπιστήμια.
Η Ελβετία και το μικρό γειτονικό της Λιχτενστάσταϊν έχουν ανακοινώσει περισσότερα από 1,1 εκατομμύριο επιβεβαιωμένα κρούσματα Covid-19 –πάνω από το ένα δέκατο του πληθυσμού — και περισσότερους από 11.000 θανάτους από την αρχή της πανδημίας πέρυσι.
Όπως οι άλλες χώρες της περιοχής, η Ελβετία, που έχει σχεδόν 8,6 εκατομμύρια κατοίκους, έχει αύξηση των μολύνσεων τις τελευταίες εβδομάδες. Η χώρα κατέγραψε 11.340 θανάτους λόγω της Covid-19 από την αρχή της πανδημίας.
Απέναντι στο νέο κύμα μολύνσεων, η Ελβετία διεύρυνε πρόσφατα τη χρήση μάσκας, όπως και την υποχρέωση του υγειονομικού πάσου.
Ο αριθμός των μολύνσεων με την παραλλαγή Δέλτα, που κυριαρχεί επί του παρόντος, είναι πολύ υψηλός και το βάρος που πέφτει στις μονάδες εντατικής θεραπείας έχει αυξηθεί σε μεγάλο βαθμό. Σύμφωνα με τις εκτιμήσεις των ειδικών της κυβέρνησης, ένα πρώτο κρίσιμο επίπεδο στις μονάδες εντατικής θεραπείας μπορεί να καταγραφεί στα μέσα Δεκεμβρίου.
Οι αρχές εκτιμούν εξάλλου ότι τα κρούσματα του νέας πολύ μεταδοτικής παραλλαγής Όμικρον θα πολλαπλαστούν στην Ελβετία τις προσεχείς εβδομάδες και ότι αυτό το στέλεχος του ιού μπορεί να γίνει, σύμφωνα με τον βαθμό μεταδοτικότητάς του, κυρίαρχο από τα μέσα ή τα τέλη Ιανουαρίου.
Τάσος Λυμπεροπουλος 11.12.2021
Διαβάστε επίσης:
Ακόμα και οι Ελβετοί ανησυχούν για τα οικονομικά τους Σύμφωνα με έρευνα το 27,5% των Ελβετών αναμένει επιδείνωση στην οικονομική του κατάσταση το 2023 –
Περήφανοι για την Ελληνίδα ερευνήτρια: Η Αγγελική Ασημάκη ανακάλυψε το φάρμακο για τις αρρυθμίες & διαπρέπει διεθνώς
Περήφανοι για την Ελληνίδα ερευνήτρια: Η Αγγελική Ασημάκη ανακάλυψε το φάρμακο για τις αρρυθμίες & διαπρέπει διεθνώς Η Ελληνίδα Αγγελική Ασημάκη είναι ερευνήτρια παθολογοανατόμος στο
Έφτασαν οι πρώτοι 1.000 μουσουλμάνοι έποικοι για το 2023 σε νησιά και Έβρο – 1.590 ευρώ από το κράτος για κάθε ασυνόδευτο «ανήλικο»
Έφτασαν οι πρώτοι 1.000 μουσουλμάνοι έποικοι για το 2023 σε νησιά και Έβρο – 1.590 ευρώ από το κράτος για κάθε ασυνόδευτο «ανήλικο» Ειδικό κονδύλι
Ομολογία Μίνα Γκάγκα: «Οι μάσκες έκαναν ζημιά στην φυσιολογική ανάπτυξη των παιδιών και στο ανοσοποιητικό τους»
Ομολογία Μίνα Γκάγκα: «Οι μάσκες έκαναν ζημιά στην φυσιολογική ανάπτυξη των παιδιών και στο ανοσοποιητικό τους» Σήμερα η αναπληρώτρια Υπουργός Υγείας, Μίνα Γκάγκα, που μαζί
Ελβετία : «STOP» στην χρηματοδότηση ωρών ανάγνωσης με drag queen σε μικρά παιδιά Διαμαρτυρόμενοι γονείς στην Ελβετία ξεκίνησαν τις αναφορές στην Διευθύντρια Εκπαίδευσης της Ζυρίχης
Ο αγιασμός και το πέταγμα του Σταυρού από τον Πρωτοπρεσβύτερο Δρ. Εμμανουήλ Σημανδηράκη στην Ζυριχη Τό ἀπόγευμα τῆς Κυριακῆς μετά τά Φώτα, 8 Ἰανουαρίου, ἀναβίωσε